Salivas mikrobiota og indhold af inflammatoriske markører hos patienter med Psoriasis
Independent Research Fund Denmark
Københavns Universitet
Marginal parodontitis (parodontose) og psoriasis er hyppige kroniske sygdomme. Resultater fra befolkningsundersøgelser har vist, en højere forekomst og større alvorlighedsgrad af marginal parodontitis hos patienter med psoriasis sammenlignet med raske kontrolpersoner. Derudover anses marginal parodontitis, som en mulig risikofaktor for udvikling af psoriasis, og behandling af marginal parodontitis kan muligvis nedsætte risikoen for udvikling af psoriasis. På denne baggrund synes de to sygdomme således at være at være indbyrdes forbundet, hvilket muligvis kan forklares ved fællestræk i bagvedliggende sygdomsmekanismer, herunder kronisk betændelsestilstand. Formålet med dette projekt er, at karakterisere og sammenligne mundhulens bakteriesammensætning og spyttets indhold af betændelsesmarkører hos patienter med psoriasis, patienter med marginal parodontitis og raske kontrolpersoner. Hypotesen som testes er, mundhulens bakteriesammensætning og spyttets indhold af betændelsesmarkører hos patienter med psoriasis, på baggrund af formodede fælles sygdomsmekanismer, vil være sammenlignelig med data fra patienter med marginal parodontitis. Projektet forventes at belyse orale forhold hos patienter med psoriasis ved brug af moderne molekylærbiologiske metoder. Denne viden er essentiel i forståelsen af den potentielle sammenhæng mellem psoriasis og marginal parodontitis, og kan således på sigt danne grundlag for målrettet forebyggende behandling af patienter med psoriasis.
Research Projects (Max 10 MDKK) / Skolarstipendier | Sundhed og Sygdom / grant